《同萧九川游菰塘龙城院赋赠象初上人》
元代·刘崧

天入龙城涌地灵，横冈复岭似围屏。村原过雨春泥紫，山崦含围野烧青。

火里莲花敷宝座，云中杨树注青瓶。何时煮茗长松下，听讲楞伽一卷经。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。